4 tipp, hogyan válasszunk szemüveget kerékpározáshoz - We Love Cycling - Magyarország
Mivel a napsütéses órák száma kezd értelmezhető mennyiségekben jelen lenni életünkben, ismét aktualitást nyer az oly sokat vitatott kérdés: Milyen […]
Szerző: We Love Cycling 2019-03-12 08:00-kor
Mivel a napsütéses órák száma kezd értelmezhető mennyiségekben jelen lenni életünkben, ismét aktualitást nyer az oly sokat vitatott kérdés: Milyen a jó bringás szemüveg? Itt azért több szempontot is figyelembe kell venni a szimplán utcán viselt darabokkal szemben, de ha elég körültekintő az ember, nehéz mellé nyúlni.
1. Legyen strapabíró!
Nem csak biciklizéshez, de a sportszemüvegeknél általában alapvető elvárás, hogy ellenálló, könnyű ötvözetből készüljön. Nem pusztán azért, hogy elmondhasd róla, milyen menő, hanem azért, hogy egy esetleges eséskor ne sérülj meg indokolatlanul a silány anyag szilánkjai miatt. Például a Grilamid szilícium, magnézium, titán összetétellel megfelelő anyaga a keretnek.
Az UV-sugárzás elleni védelem már említésre sem szorul, mert ez a legolcsóbb szemüvegekben is megtalálható. Annyit megjegyeznénk, hogy a kiváló UV-szűréssel rendelkező szemüvegeket itthon az „UV 400″ jelzés jelöli. Amire viszont érdemes hangsúlyt fektetni és eladó vagy szakember segítségét kérni, az a lencsék optikai tisztasága, torzításmentessége és anyaga. Egy torzító lencse már pár óra viseletet követően ronthat látásunkon.
3. Számít a forma!
A lencse mindenképp takarja el a szemedet teljes egészében, mert csak így kerülhető el, hogy váratlanul napsugarak szökjenek mögé. Nem célszerű, ha szélesebb az arcnál a légellenállás miatt. Biciklizéshez az a legjobb, ha tökéletesen követi a fej vonalát, sőt, az még jobb, ha személyre szabható. Állítani az orrnyergen vagy a szárvégeken igencsak előnyös, hiszen ezen a két ponton fekszik fel a szemüveg. Ha nem az országúti a fő profilod, tehát gyakran rázós a talaj, érdemes belülről gumiborítású, azaz grippel rendelkező szárút választani.
4. Variáljunk!
Jól jöhet, ha egy szemüveget nem csak egyféle időjárási körülményben tudsz hasznosítani. A sárga lencse például tökéletes kontrasztot biztosít, így szürkületben, viharban is sokkal jobban lehet látni vele. A zöld lencse szépen tompítja a csillogást, amivel elkerülhető, hogy napos időben az autókról visszatükröződő fény elvakítson. A fotokróm lencse pedig változékony időben lehet a barátunk, bár a fényre sötétedés sokakat inkább zavar.
grip napszemüveg UV sugárzás